Helsingin kuvataidelukio

Helsingin kuvataidelukio on Helsingissä, Kallion kaupunginosassa Torkkelinmäellä sijaitseva kuvataiteen erikoislukio. Se on Helsingin kaupungin ylläpitämä lukio, ja vuonna 2024 lukiossa oli noin 650 opiskelijaa.
Vuonna 1925 perustetun koulun entiset nimet ovat olleet Helsingin toinen suomalainen lyseo vuosina 1925–1949, Helsingin toinen lyseo vuosina 1950–1977, Torkkelinkadun lukio vuosina 1977–1979, Torkkelin lukio vuosina 1979–1991, ja vuodesta 1991 alkaen nimenä on ollut Helsingin kuvataidelukio. Lukion englanninkielinen nimi on Helsinki Upper Secondary School of Visual Arts. Lukion lempinimi on Torkkeli tai Tossu ja sen opiskelijoita kutsutaan torkkeleiksi tai tossuiksi.
Kuvataiteen erityistehtävä.
Kesäkuussa 1985 lukiossa alkoi valtioneuvoston päätöksellä kuvataidepainotteiseen opetussuunnitelmaan perustuva erityinen tehtävä. Ennen tätä vuonna 1981 Helsingin kaupunginhallitus oli hyväksynyt lukiolle kuvataidepainotuksen. Opetusministeriö jatkoi lukion kuvataiteen erityistehtävää vuonna 1994. 
Lokakuussa 2017 opetusministeri Sanni Grahn-Laasonen myönsi valtakunnallisessa erityisen koulutustehtävän lupahaussa Helsingin kuvataidelukiolle kuvataiteen erityistehtävän. Päätös tehtiin Kansallisen koulutuksen arviointikeskuksen arvioinnin ja opetus- ja kulttuuriministeriön työryhmän esityksen pohjalta. Arvioinnissa todetaan, että Helsingin kuvataidelukiolla on erinomaiset edellytykset toteuttaa erityistehtäväänsä, koska sillä on vuosikymmenien vahva kokemus ja erinomainen näyttö aikaisemmasta toiminnastaan.
Päärakennus ja taidetalo.
Lukio sai oman rakennuksen 1.7.1944 osoitteessa Torkkelinkatu 6. Päärakennuksessa on lukio-oppiaineiden luokkatilojen lisäksi kuvataideluokkia, multimedialuokka, opiskelijoiden työtiloja, aulagalleria, juhla- eli liikuntasali sekä opiskeluhuollon ja hallinnon tiloja. Lukuvuonna 2015–2016 päärakennuksessa tehtiin laaja perusparannus, jolloin päärakennuksen toiminta oli evakossa Mäkipellontien koulurakennuksessa. 
Päärakennuksen lisäksi lukiolla on opetustiloja Kruununhaassa osoitteessa Siltavuorenpenger 10. Rakennuksessa on mm. valokuvauksen ja elokuvauksen erityistilat, grafiikan työpaja ja vedostustila, tekstiilitaiteen kuiva- ja märkätilat, keramiikan työpajat, kuvanveiston ja maalauksen sekä muun opetuksen tiloja. Vuonna 2025 tapahtui muutto entisestä Pengerkadun poliisitalon jugend-kiinteistöstä Siltavuorenpenkereelle. Samaan rakennukseen muuttaa Kallion lukio ja osa sen opetusta vuonna 2026.
Pääsykokeet ja taideopetus.
Pääsykokeet.
Syksystä 2025 alkaen lukiossa on yleislinja, jolle haetaan peruskoulun päättötodistuksella. Kaikki kuvataidelinjalle pyrkivät opiskelijat hakevat lukioon pääsykokeilla. Pääsykokeisiin kuuluvat ennakkotehtävä ja paikan päällä julkaistut taidetehtävät. Sisäänpääsypisteet muodostuvat pääsykokeiden taidepisteistä ja peruskoulun päättötodistuksen lukuaineiden keskiarvosta. Peruskoulun lukuaineiden keskiarvo voi olla välillä 7–10. Valituksi tulleiden opiskelijoiden peruskoulun lukuaineiden keskiarvo on yleensä 8–9,5, mutta sisään voi päästä myös 7 keskiarvolla ja erinomaisilla taidepisteillä. 
Lukio on ottanut pääsykokeet käyttöön vuonna 1992. Vuosina 1995–2015 lukiossa oli erillinen pääsykoe multimedialinjalle, mutta vuoden 2016 opetussuunnitelmauudistuksen yhteydessä siitä luovuttiin.
Taideopetus.
Taidekursseja on lukiossa yli 60 erilaista, ja kuvataidelinjan opiskelijan on opiskeltava lukion aikana vähintään 12 seuraavien kuvataideaineiden kursseja:
Opiskelija voi halutessaan suuntautua taideopinnoissaan yhteen polkuun neljästä eri vaihtoehdosta:
Lukiodiplomit.
Lukiossa voi suorittaa seuraavat lukiodiplomit:
Lukion muu toiminta.
Vuoden Tossu.
Lukio jakaa vuosittain entiselle opiskelijalleen Vuoden Tossu -kunnianimen. Vuoden Tossu pitää lukiossa juhlaluennon.
Kestävä kehitys.
2007 lukio aloitti vihreä lippu -ympäristökasvatuksen. Suomen Ympäristökasvatuksen Seura ry on myöntänyt lukiolle pysyvän vihreän lipun 2011 ja kestävän tason vihreän lipun 2013. Vuonna 2010 lukiolle myönnettiin opetus-, kasvatus- ja koulutusalojen OKKA-säätiön kestävän kehityksen sertifikaatti.
Unesco-koulu.
Lukio on ollut Unesco-koulu vuodesta 1990 alkaen ja kuuluu ASP-kouluverkostoon (entinen nimi Unesco). Helsingin kuvataidelukio julistautui ensimmäisenä lukiona Suomessa syrjinnästä vapaaksi alueeksi.
Kampusyhteistyö.
Helsingin kuvataidelukio kuuluu samaan kampukseen Kallion lukion, Alppilan lukion ja Helsingin kielilukion kanssa. Helsingin kaupungin lukioiden kampusyhteistyö alkoi 2013, jolloin perustettiin kampusten yhteinen kurssitarjotin. Kuvataidelukiolla oli jo ennen tätä tiivistä yhteistyötä Kallion lukion kanssa. Kampuksen kurssitarjottimen lisäksi opiskelijat voivat valita kursseja Helsingin kaupungin lukioiden yhteiseltä kurssitarjottimelta.
Kielitarjonta.
Lisäksi kampustarjottimella ja kaupunkitarjottimella on tarjolla myös muita kieliä, joita lukion opiskelijat voivat opiskella. 
Historiikki.
Koulu viettää 100-vuotisjuhliaan syksyllä 2025. Koulun vaiheista julkaistaan "Torkkeli 100 vuotta" -historiikki lokakuussa 2025.
Lehtori Olga Leikolan muistosäätiö.
Lukion entinen opettaja lehtori Olga Leikola testamenttasi omaisuuttaan tukemaan Helsingin kuvataidelukion matemaattisesti suuntautuneita opiskelijoita. Säätiö jakaa vuosittain stipendejä lukion opiskelijoille.